ประกาศองค์การบริหารส่วนตำบลดอนเจดีย์ เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคล

ประกาศองค์การบริหารส่วนตำบลดอนเจดีย์

ประกาศองค์การบริหารส่วนตำบลดอนเจดีย์
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับข้อมูลข่าวสารส่วนบุคคล[๑]

เพื่อให้เป็นไปตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐
ซึ่งกำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสาร ส่วนบุคคล
โดยจัดให้มีการพิมพ์ในราชกิจจานุเบกษา และตรวจสอบแก้ไขให้ถูกต้องอยู่เสมอ คือ
ประเภทของบุคคลที่มีการจัดเก็บข้อมูลไว้ประเภทของระบบข้อมูลข่าวสารส่วนบุคคล
ลักษณะการใช้ข้อมูลตามปกติ วิธีการขอตรวจดูข้อมูลข่าวสารของเจ้าของข้อมูล
วิธีการขอให้แก้ไขเปลี่ยนแปลงข้อมูล และแหล่งที่มาของข้อมูล

องค์การบริหารส่วนตำบลดอนเจดีย์
จึงจัดระบบข้อมูลข่าวสารส่วนบุคคลของหน่วยงานองค์การบริหารส่วนตำบลดอนเจดีย์
อำเภอดอนเจดีย์ จังหวัดสุพรรณบุรี ดังนี้
๑. ประเภทของบุคคลที่มีการเก็บข้อมูลไว้
๑.๑ ผู้บริหารองค์การบริหารส่วนตำบลดอนเจดีย์
๑.๑ สมาชิกสภาองค์การบริหารส่วนตำบลดอนเจดีย์
๑.๑ พนักงานส่วนตำบล สังกัดองค์การบริหารส่วนตำบลดอนเจดีย์
๑.๔ ลูกจ้างประจำ สังกัดองค์การบริหารส่วนตำบลดอนเจดีย์
๑.๕ พนักงานจ้าง สังกัดองค์การบริหารส่วนตำบลดอนเจดีย์
๒. ประเภทของระบบข้อมูลข่าวสารส่วนบุคคล
๒.๑ ทะเบียนผู้บริหารองค์การบริหารส่วนตำบลดอนเจดีย์
๒.๒ ทะเบียนสมาชิกสภาองค์การบริหารส่วนตำบลดอนเจดีย์
๒.๓ แฟ้มประวัติ บัตรประวัติ พนักงานส่วนตำบล
๒.๔ แฟ้มประวัติ บัตรประวัติ ลูกจ้างประจำ
๒.๕ แฟ้มประวัติพนักงานจ้าง
๓. ลักษณะการใช้ข้อมูลตามปกติ
ใช้ในการบริหารงานบุคคลขององค์การบริหารส่วนตำบลดอนเจดีย์
๔ วิธีการขอตรวจดูข้อมูลข่าวสารของเจ้าของข้อมูล
๔.๑ กรอกแบบฟอร์มขอตรวจดูข้อมูลต่อเจ้าหน้าที่ผู้รับผิดชอบ
๔.๒ นายกองค์การบริหารส่วนตำบล ปลัดองค์การบริหารส่วนตำบล
หรือเจ้าหน้าที่ ผู้รับมอบหมายเป็นผู้พิจารณาอนุมัติ
๕.
วิธีการขอแก้ไขเปลี่ยนแปลงข้อมูลการแก้ไขเพิ่มเติมรายการแฟ้มประวัติพนักงานส่วนตำบล/บัตรประวัติพนักงานส่วนตำบลและลูกจ้าง
มีแนวทางปฏิบัติดังนี้
๕.๑ การขอแก้ไขวัน เดือน ปีเกิด ปฏิบัติตามระเบียบสำนักนายกรัฐมนตรี
ว่าด้วยการขอแก้ไขวัน เดือน ปีเกิด ในทะเบียนประวัติข้าราชการ พ.ศ. ๒๕๒๗
๕.๒ การแก้ไขเพิ่มเติมรายการในทะเบียนประวัติ มีแนวทางปฏิบัติ ดังนี้
๕.๒.๑
รายการเปลี่ยนแปลงหรือเพิ่มเติมที่จะต้องแจ้งให้เจ้าหน้าที่ด้านงานบุคคลทราบ
เพื่อบันทึกในทะเบียนประวัติ
- การผ่านการอบรม ดูงานและการรับเครื่องราชอิสริยาภรณ์
แจ้งการเปลี่ยนแปลงหรือเพิ่มเติมรายการดังกล่าว โดยแนบสำเนาหลักฐานที่เกี่ยวข้อง
จำนวน ๑ ชุด
- การเพิ่มวุฒิการศึกษา ใช้หลักฐานสำเนาประกาศนียบัตร
ปริญญาบัตรและสำเนาใบแสดงผลการศึกษา (Transcript) จำนวน ๑ ชุด
- การเปลี่ยนชื่อตัว - ชื่อสกุล ให้แจ้งการเปลี่ยนแปลง
โดยแนบสำเนาเอกสารหลักฐานการเปลี่ยนชื่อตัว ชื่อสกุล พร้อมแนบสำเนาทะเบียนบ้าน
(ท.ร.๑๔) จำนวน ๑ ชุด
- การเพิ่มเติมรายการอื่น ๆ เช่น การได้รับการคัดเลือกพนักงานดีเด่น
เป็นต้น ให้ส่งสำเนาใบประกาศหรือหลักฐานอื่น ๆ จำนวน ๑ ชุด
๕.๒.๒ เอกสารหลักฐานที่ส่งให้เจ้าหน้าที่ด้านงานบุคคลต้องรับรองสำเนาถูกต้อง
๖. แหล่งที่มาของข้อมูล
๖.๑ เจ้าของประวัติ
๖.๒ คำสั่งแต่งตั้ง โอน ย้าย การเลื่อนระดับ การเลื่อนขั้นเงินเดือน
คำสั่งอื่น ๆ ที่เกี่ยวกับการบริหารงานบุคคล
๖.๓ ผลการเลือกตั้ง และคำสั่งแต่งตั้ง
๖.๔ สัญญาจ้าง

ประกาศ
ณ วันที่ ๑๐ กุมภาพันธ์ พ.ศ. ๒๕๕๗
ประสาน
 บุญเกิด
นายกองค์การบริหารส่วนตำบลดอนเจดีย์

ปริยานุช/ผู้จัดทำ
๑๗ เมษายน ๒๕๕๗

กฤษดายุทธ/ผู้ตรวจ
๑๗ เมษายน ๒๕๕๗

[๑] ราชกิจจานุเบกษา
เล่ม ๑๓๑/ตอนที่ ๓๘ ง/หน้า ๒๐๒/๑๐ เมษายน ๒๕๕๗